2020. gada 8. decembrī Rīkojums Nr. 742

Rīgā (prot. Nr. 81 4. §)

### **Par apropriācijas pārdali no Ārlietu ministrijas budžeta uz valsts budžeta programmu 02.00.00 "Līdzekļi neparedzētiem gadījumiem"**

1. Atbalstīt apropriācijas pārdali no Ārlietu ministrijas budžeta programmas 97.00.00 "Nozaru vadība un politikas plānošana" 150 000 *euro* apmērā un budžeta apakšprogrammas 01.04.00 "Diplomātiskās misijas ārvalstīs" 436 000 *euro* apmērā uz budžeta resora "74. Gadskārtējā valsts budžeta izpildes procesā pārdalāmais finansējums" programmu 02.00.00 "Līdzekļi neparedzētiem gadījumiem".

2. Ārlietu ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu valsts budžeta apropriācijas pārdalei atbilstoši šā rīkojuma 1. punktam.

3. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par šā rīkojuma 1. punktā minēto apropriācijas pārdali un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nav izteikusi iebildumus, veikt apropriācijas pārdali.

Ministru prezidents A. K. Kariņš

Ārlietu ministra vietā –

finanšu ministrs J. Reirs